
ŠIAULIŲ MIESTO SAVIVALDYBĖS ADMINISTRACIJOS
ŠVIETIMO SKYRIUS


SPRENDIMO „DĖL ŠIAULIŲ MIESTO SAVIVALDYBĖS TARYBOS 2016 M. VASARIO 25 D. SPRENDIMO NR. T-56 „DĖL ŠIAULIŲ MIESTO SAVIVALDYBĖS ŠVIETIMO TARYBOS NUOSTATŲ PATVIRTINIMO“ PAKEITIMO“ PROJEKTO 
AIŠKINAMASIS RAŠTAS


2023-04-04
Šiauliai


Parengto sprendimo projekto tikslas – pakeisti Šiaulių miesto savivaldybės švietimo tarybos nuostatus, atsižvelgiant į Lietuvos Respublikos vietos savivaldos įstatymo nuostatas.  

Šiaulių miesto savivaldybės švietimo tarybos (toliau – Švietimo taryba) nuostatai patvirtinti Šiaulių miesto savivaldybės tarybos 2016 m. vasario 25 d. sprendimu Nr. T-56 „Dėl Šiaulių miesto savivaldybės švietimo tarybos nuostatų patvirtinimo“. Švietimo tarybos paskirtis – dalyvauti formuojant bendrąją švietimo politiką savivaldybės lygmeniu ir telkti savivaldybės visuomenę šiai politikai vykdyti.
Šiuo metu galiojančiuose Švietimo tarybos nuostatuose nustatyta, kad Švietimo taryba, atlikdama savo funkcijas, siūlymus sudaryti darbo grupes ir ekspertų komisijas dokumentų projektams rengti ir vertinimui atlikti, kitoms švietimo problemoms nagrinėti teikia Šiaulių miesto savivaldybės administracijai. 

Atsižvelgiant į Lietuvos Respublikos vietos savivaldos įstatymo nuostatas, Švietimo tarybos nuostatuose keičiami kai kurie papunkčiai. 7.4 papunkčio pakeitimu nustatoma, kad darbo grupes ir ekspertų komisijas dokumentų projektams rengti ir vertinimui atlikti, kitoms švietimo problemoms nagrinėti savo potvarkiu skiria Šiaulių miesto savivaldybės meras. 8.9 ir 8.10 papunkčiuose pakeičiami institucijų, galinčių skirti savo atstovus į Švietimo tarybą, pavadinimai – Vilniaus universiteto Šiaulių akademija, Šiaulių valstybinė kolegija ir Šiaulių technologijų mokymo centras. 
Vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų teisinę apsaugą, įrašyti 25 ir 26 punktai, apibrėžiantys asmens duomenų tvarkymą ir saugojimą. Papildžius Nuostatus naujais punktais, pakeista Nuostatų punktų numeracija.

Pasekmės teigiamos, nes bus sudaryta galimybė miesto bendruomenei aktyviau dalyvauti formuojant bendrąją miesto švietimo politiką. Neigiamų pasekmių nenumatoma.

Bus pakeistas Šiaulių miesto savivaldybės tarybos 2016 m. vasario 25 d. sprendimas Nr. T-56 „Dėl Šiaulių miesto savivaldybės švietimo tarybos nuostatų patvirtinimo“.  

Sprendimui įgyvendinti papildomų teisės aktų nereikės. Vadovaujantis Švietimo tarybos 
nuostatų 9 punktu atskiru Šiaulių miesto savivaldybės tarybos sprendimu turės būti tvirtinama Švietimo tarybos sudėtis.
Sprendimui įgyvendinti reikalingos lėšos.
Sprendimui įgyvendinti papildomos biudžeto lėšos nereikalingos.
Sprendimo projekto antikorupcinis vertinimas.
Netaikoma.
Sprendimo projektą parengė Šiaulių miesto savivaldybės administracijos Švietimo skyrius. Tiesioginis rengėjas – Švietimo skyriaus vyriausioji specialistė Danguolė Teišerskienė, tel. (8 41) 38 64 74. Projekto iniciatorius – Švietimo skyrius. 

